CELEX: 62016CA0106
Language: hr
Date: 2017-10-25 00:00:00
Title: Predmet C-106/16: Presuda Suda (veliko vijeće) od 25. listopada 2017. (zahtjev za prethodnu odluku koji je uputio Sąd Najwyższy – Poljska) – postupak koji je pokrenuo POLBUD – WYKONAWSTWO sp. z o.o. ., u stečaju (Zahtjev za prethodnu odluku — Sloboda poslovnog nastana — Prekogranično preoblikovanje društva — Prijenos registriranog sjedišta društva bez prijenosa stvarnog sjedišta — Odbijanje zahtjeva za brisanje iz sudskog registra — Nacionalni propis koji brisanje iz sudskog registra uvjetuje prestankom postojanja društva nakon postupka likvidacije — Područje primjene slobode poslovnog nastana — Ograničenje slobode poslovnog nastana — Zaštita interesa vjerovnika, manjinskih članova društva i radnika — Borba protiv zloporaba)

18.12.2017   
            
            
               HR
            
            
               Službeni list Europske unije
            
            
               C 437/7
            
         Presuda Suda (veliko vijeće) od 25. listopada 2017. (zahtjev za prethodnu odluku koji je uputio Sąd Najwyższy – Poljska) – postupak koji je pokrenuo POLBUD – WYKONAWSTWO sp. z o.o. ., u stečaju
   (Predmet C-106/16) (1)
   
   ((Zahtjev za prethodnu odluku - Sloboda poslovnog nastana - Prekogranično preoblikovanje društva - Prijenos registriranog sjedišta društva bez prijenosa stvarnog sjedišta - Odbijanje zahtjeva za brisanje iz sudskog registra - Nacionalni propis koji brisanje iz sudskog registra uvjetuje prestankom postojanja društva nakon postupka likvidacije - Područje primjene slobode poslovnog nastana - Ograničenje slobode poslovnog nastana - Zaštita interesa vjerovnika, manjinskih članova društva i radnika - Borba protiv zloporaba))
   (2017/C 437/10)
   Jezik postupka: poljski
   
      Sud koji je uputio zahtjev
   
   Sąd Najwyższy
   
      Stranka glavnog postupka
   
   POLBUD – WYKONAWSTWO sp. z o.o., u stečaju
   
      Izreka
   
   
               1.
            
            
               Članke 49. i 54. UFEU-a treba tumačiti na način da se sloboda poslovnog nastana primjenjuje na prijenos registriranog sjedišta društva osnovanog na temelju prava države članice na državno područje druge države članice u svrhu njegova preoblikovanja, u skladu s uvjetima propisanima u zakonodavstvu te druge države članice, u društvo uređeno pravom potonje a da pritom nema prijenosa stvarnog sjedišta navedenog društva.
            
         
               2.
            
            
               Članke 49. i 54. UFEU-a treba tumačiti na način da im se protivi propis države članice koji prijenos registriranog sjedišta društva osnovanog na temelju prava države članice na državno područje druge države članice u svrhu njegova preoblikovanja u društvo uređeno pravom potonje, u skladu s uvjetima propisanima zakonodavstvom te države članice, uvjetuje likvidacijom prvog društva.
            
         
      (1)  SL C 211, 13. 6. 2016.